ಲೂಯಿಸಿಯಾನ ಒಂದು ಆರ್ದ್ರ ಉಪೋಷ್ಣ ವಲಯದ ಹವಾಮಾನವನ್ನು ಹೊಂದಿದೆ (ಕೊಪ್ಪೆನ್ ಹವಾಮಾನ ವಿಂಗಡಣೆ "Cfa" ), ಬಹುಶಃ ಇದು ಎಲ್ಲ ದಕ್ಷಿಣಮಧ್ಯ ರಾಜ್ಯಗಳ ಒಂದು ಆರ್ದ್ರ ಉಪೋಷ್ಣ ವಲಯದ ಹವಾಮಾನದ ಒಂದು "ಉತ್ತಮ" ಉದಾಹರಣೆಯಾಗಿದೆ. ಈ ರೀತಿಯಾದ ವಾತಾವರಣದಲ್ಲಿ ಬೇಸಿಗೆಕಾಲವು ದೀರ್ಘ,ಬಿಸಿ,ಆರ್ದ್ರತೆಯಿಂದ ಕೂಡಿದ್ದರೆ, ಚಳಿಗಾಲವು ಕಡಿಮೆ ಅವಧಿಯಾಗಿದ್ದು,ಸುಖೋಷ್ಣವಾಗಿರುತ್ತದೆ. ರಾಜ್ಯದಲ್ಲಿರುವ ಉಪೋಷ್ಣ ವಲಯದ ಲಕ್ಷಣಗಳು ದೊಡ್ಡ ಮಟ್ಟದಲ್ಲಿ ಗಲ್ಫ್ ಆಫ್ ಮೆಕ್ಸಿಕೋನಿಂದ ಪ್ರಭಾವಿತಗೊಂಡಿದೆ, ಇದರ ಅತ್ಯಂತ ದೂರದ ಬಿಂದು 200 ಮೈಲುಗಳ ದೂರ(320 ಕಿಮೀ)ಕ್ಕಿಂತ ಹೆಚ್ಚಿಲ್ಲ. ವರ್ಷಪೂರ್ತಿಯಾಗಿ ಮಳೆ ಅಥವಾ ಹಿಮಪಾತ ಸಂಭವಿಸುತ್ತಿರುತ್ತದೆ, ಆದಾಗ್ಯೂ ಬೇಸಿಗೆ ಕಾಲವು ವರ್ಷದ ಇತರ ಕಾಲಗಳಿಗಿಂತ ಸ್ವಲ್ಪಮಟ್ಟಿಗೆ ಆರ್ದ್ರತೆಯಿಂದ ಕೂಡಿರುತ್ತದೆ. ಅಕ್ಟೋಬರ್ ತಿಂಗಳಿನಲ್ಲಿ ತಾತ್ಕಾಲಿಕವಾಗಿ ತಗ್ಗುತ್ತದೆ. ಲೂಯಿಸಿಯಾನ ದ ದಕ್ಷಿಣಭಾಗದಲ್ಲಿ ಯಥೇಚ್ಛವಾಗಿ ಮಳೆಯಾಗುತ್ತದೆ, ವಿಶೇಷವಾಗಿ ಚಳಿಗಾಲದ ತಿಂಗಳಲ್ಲಿ ಮಳೆಯಾಗುತ್ತದೆ. ಲೂಯಿಸಿಯಾನ ದ ಬೇಸಿಗೆ ಕಾಲವು ಶಾಖ ಹಾಗು ಆರ್ದ್ರತೆಯಿಂದ ಕೂಡಿರುತ್ತದೆ, ಜೂನ್ ತಿಂಗಳ ಮಧ್ಯಭಾಗದಿಂದ ಸೆಪ್ಟೆಂಬರ್ ತಿಂಗಳ ಮಧ್ಯಭಾಗದವರೆಗೆ ಗರಿಷ್ಠ ತಾಪಮಾನವು ಸರಾಸರಿ 90 °F (32 °C) ಅಥವಾ ಅದಕ್ಕೂ ಅಧಿಕವಾಗಿರುತ್ತದೆ ಜೊತೆಗೆ ರಾತ್ರಿಯ ಅವಧಿಯಲ್ಲಿ ತಾಪಮಾನವು ಕೆಳಕ್ಕಿಳಿದು ಸರಾಸರಿ 70 °F (22 °C)ಕ್ಕೂ ಹೆಚ್ಚಿರುತ್ತದೆ. ಬೇಸಿಗೆಯಲ್ಲಿ, ತೀವ್ರ ಗರಿಷ್ಠ ತಾಪಮಾನವು ದಕ್ಷಿಣಕ್ಕೆ ಹೋಲಿಸಿದರೆ ಉತ್ತರ ಭಾಗದಲ್ಲಿ ಹೆಚ್ಚು ಬೆಚ್ಚಗಿರುತ್ತದೆ. ಜೊತೆಗೆ ಗಲ್ಫ್ ಆಫ್ ಮೆಕ್ಸಿಕೋ ಸಮೀಪ ತಾಪಮಾನವು ಆಗಾಗ್ಗೆ 100 °F (38 °C)ಗೆ ತಲುಪಬಹುದು, ಆದಾಗ್ಯೂ ತಾಪಮಾನದಲ್ಲಿ 95 °F (35 °C)ಕ್ಕೂ ಹೆಚ್ಚಿನ ಗರಿಷ್ಠತೆಯು ಸರ್ವೇಸಾಮಾನ್ಯವಾಗಿರುತ್ತದೆ. ಲೂಯಿಸಿಯಾನದ ಉತ್ತರಭಾಗದಲ್ಲಿ, ಬೇಸಿಗೆಯಲ್ಲಿ ತಾಪಮಾನವು 105 °F (41 °C)ಕ್ಕೂ ಅಧಿಕವಾಗಿರುತ್ತದೆ.

ರಾಜ್ಯದ ದಕ್ಷಿಣ ಭಾಗದಲ್ಲಿ ಚಳಿಗಾಲದಲ್ಲಿ ಬೆಚ್ಚನೆಯ ಉಷ್ಣಾಂಶವಿರುತ್ತದೆ. ನ್ಯೂ ಆರ್ಲ್ಲಿಯನ್ಸ್, ಬೇಟನ್ ರೂಜ್ , ಲೂಯಿಸಿಯಾನದ ಉಳಿದ ದಕ್ಷಿಣ ಭಾಗಗಳು ಹಾಗು ಗಲ್ಫ್ ಆಫ್ ಮೆಕ್ಸಿಕೋ ಗರಿಷ್ಠ ತಾಪಮಾನವು, ಸರಾಸರಿ 66 °F (19 °C)ರಷ್ಟು ಇರುತ್ತದೆ. ರಾಜ್ಯದ ಉತ್ತರ ಭಾಗವು ಚಳಿಗಾಲದಲ್ಲಿ ಸ್ವಲ್ಪ ತಂಪು ವಾತಾವರಣವನ್ನು ಹೊಂದಿದ್ದು ಗರಿಷ್ಠ ಸರಾಸರಿ 59 °F (15 °C)ರಷ್ಟು ತಾಪಮಾನ ಹೊಂದಿರುತ್ತದೆ. ಚಳಿಗಾಲದ ರಾತ್ರಿಗಳಲ್ಲಿ ಕನಿಷ್ಠ ತಾಪಮಾನ ರಾಜ್ಯದಾದ್ಯಂತ ಘನೀಭವಿಸುವ ತಾಪಮಾನಕ್ಕಿಂತ ಹೆಚ್ಚಿದ್ದು, ಗಲ್ಫ್ ನ ಸಮೀಪ ಸರಾಸರಿ ಸರಾಸರಿ 46 °F (8 °C)ರಷ್ಟಿರುತ್ತದೆ ಹಾಗೂ ಚಳಿಗಾಲದಲ್ಲಿ ಸರಾಸರಿ 37 °F (3 °C)ರಷ್ಟು ಕನಿಷ್ಠ ತಾಪಮಾನವು ರಾಜ್ಯದ ಉತ್ತರ ಭಾಗದಲ್ಲಿ ಕಂಡುಬರುತ್ತದೆ. ಲೂಯಿಸಿಯಾನ ರಾಜ್ಯವು ಶೀತಮುಖಗಳನ್ನು(ಮುಂದಕ್ಕೆ ಸರಿಯುವ ತಂಗಾಳಿಯ ಮುಂಭಾಗ) ಹೊಂದಿರುತ್ತದೆ, ಇದರ ಪರಿಣಾಮವಾಗಿ ರಾಜ್ಯದ ಉತ್ತರ ಭಾಗದಲ್ಲಿ ತಾಪಮಾನವು ಸಾಧಾರಣವಾಗಿ 20 °F (-8 °C)ರಷ್ಟು ಕಡಿಮೆ ಕುಸಿಯುತ್ತದೆ, ಆದರೆ ಈ ಪರಿಸ್ಥಿತಿಯು ರಾಜ್ಯದ ದಕ್ಷಿಣ ಭಾಗದಲ್ಲಿ ಸಂಭವಿಸುವುದಿಲ್ಲ. 
ಗಲ್ಫ್ ಆಫ್ ಮೆಕ್ಸಿಕೋ ಸಮೀಪ ಹಿಮವು ಸಾಮಾನ್ಯವಾಗಿ ಕಂಡುಬರುವುದಿಲ್ಲ.ಆದರೂ ರಾಜ್ಯದ ಉತ್ತರಭಾಗಗಳಲ್ಲಿ ವಾರ್ಷಿಕ ಒಂದರಿಂದ ಮೂರು ಹಿಮಪಾತಗಳನ್ನು ನಿರೀಕ್ಷಿಸಬಹುದು.ಉತ್ತರಾಭಿಮುಖವಾಗಿ ಇದರ ಸಂಖ್ಯೆ ಅಧಿಕವಾಗಿರುತ್ತದೆ.

ಲೂಯಿಸಿಯಾನ ರಾಜ್ಯವು ಸಾಮಾನ್ಯವಾಗಿ ಉಷ್ಣವಲಯದ ಚಂಡಮಾರುತಗಳುಪ್ರಭಾವ ಬೀರುತ್ತವೆ ಜೊತೆಗೆ ಪ್ರಮುಖ ತೂಫಾನುಗಳ ಅಪ್ಪಳಿಸುವಿಕೆಗೆ ತೀವ್ರತರವಾಗಿ ಗುರಿಯಾಗುತ್ತವೆ, ವಿಶೇಷವಾಗಿ ನ್ಯೂ ಆರ್ಲಿಯಾನ್ಸ್ ಹಾಗು ಅದರ ಸುತ್ತಮುತ್ತಲ ತಗ್ಗು ಪ್ರದೇಶಗಳು ಇಂತಹ ಚಂಡಮಾರುತಗಳಿಗೆ ಬಲಿಯಾಗುತ್ತವೆ. ಹಲವು ಬೇಊಗಳು, ಜವುಗು ಭೂಮಿಗಳು ಹಾಗು ಕಡಲಚಾಚುಗಳಂತಹ ವಿಶಿಷ್ಟ ಭೌಗೋಳಿಕತೆ ಲಕ್ಷಣಗಳು ಚಂಡಮಾರುತಗಳನ್ನು ವಿನಾಶಕಾರಿಯಾಗಿಸುತ್ತದೆ. ವಿಶೇಷವಾಗಿ ಬೇಸಿಗೆಯಲ್ಲಿ ಪ್ರದೇಶವು ಗುಡುಗುಸಿಡಿಲಿನ ಮಳೆಗೆ ಗುರಿಯಾಗುತ್ತದೆ. ಸಂಪೂರ್ಣ ರಾಜ್ಯವು ವಾರ್ಷಿಕ ಸರಾಸರಿ 60 ದಿನಗಳ ಗುಡುಗುಸಿಡಿಲಿನ ಮಳೆಗೆ ಗುರಿಯಾಗುತ್ತದೆ, ಇದು ಫ್ಲೋರಿಡಾ ರಾಜ್ಯವನ್ನು ಹೊರತುಪಡಿಸಿ ಯಾವುದೇ ರಾಜ್ಯಕ್ಕಿಂತ ಅಧಿಕವಾಗಿದೆ. ಲೂಯಿಸಿಯಾನ ದಲ್ಲಿ ವಾರ್ಷಿಕವಾಗಿ ಸರಾಸರಿ 27 ಬಿರುಗಾಳಿ ಮಳೆಯು ಬಿದ್ದಿದೆ, ಪ್ರಸಕ್ತ 2010ರಲ್ಲಿ ಆಂಶಿಕವಾಗಿ ಬಿದ್ದಿದೆ. ಸಂಪೂರ್ಣವಾಗಿ ರಾಜ್ಯವು ಬಿರುಗಾಳಿ ಮಳೆಗೆ ಭೇದ್ಯವಾಗಿದೆ. ಇದರ ತೀವ್ರತೆಯು ರಾಜ್ಯದ ಉಳಿದ ಭಾಗಗಳಿಗಿಂತ ದಕ್ಷಿಣದಲ್ಲಿ ಸ್ವಲ್ಪಮಟ್ಟಿಗೆ ಕಡಿಮೆಯಿರುತ್ತದೆ. ರಾಜ್ಯದ ದಕ್ಷಿಣ ಭಾಗದಲ್ಲಿ ಬಿರುಗಾಳಿ ಮಳೆಯು ಜನವರಿಯಿಂದ ಮಾರ್ಚ್ ತಿಂಗಳಲ್ಲಿ ಸಾಮಾನ್ಯವಾಗಿದ್ದರೆ, ರಾಜ್ಯದ ಉತ್ತರ ಭಾಗದಲ್ಲಿ ಫೆಬ್ರವರಿಯಿಂದ ಮಾರ್ಚ್ ತಿಂಗಳವರೆಗೂ ಸಾಮಾನ್ಯವಾಗಿರುತ್ತದೆ.

ಅಮೆರಿಕ ಸಂಯುಕ್ತ ಸಂಸ್ಥಾನದ ಲೂಯಿಸಿಯಾನ ದ ದಕ್ಷಿಣ ಕರಾವಳಿ ತೀರವು ವಿಶ್ವದಲ್ಲಿ ಅತ್ಯಂತ ಶೀಘ್ರವಾಗಿ ಕಣ್ಮರೆಯಾಗುತ್ತಿರುವ ಪ್ರದೇಶಗಳಲ್ಲಿ ಒಂದೆನಿಸಿದೆ. ನೀರಿನ ಮಟ್ಟದ ಏರಿಕೆಯಿಂದಾಗಿ ರಾಜ್ಯವು 30 ಫುಟ್ಬಾಲ್ ಮೈದಾನಗಳಿಗೆ ಸಮನಾದ ಒಂದು ಭೂವಿಸ್ತಾರವನ್ನು ಪ್ರತಿ ದಿನವೂ ಕಳೆದುಕೊಳ್ಳುತ್ತಿದೆ.
ಜೊತೆಗೆ ಸಮುದಾಯಗಳು ಕಣ್ಮರೆಯಾಗುತ್ತಿದ್ದಂತೆ, ಹೆಚ್ಚು ಹೆಚ್ಚು ಜನರು ಪ್ರದೇಶವನ್ನು ತೊರೆಯುತ್ತಿದ್ದಾರೆ. 

ಚಂಡಮಾರುತದಿಂದ ಗಲ್ಫ್ ಪ್ರದೇಶದಲ್ಲಿ ಎರಡು ದಶಲಕ್ಷಕ್ಕೂ ಅಧಿಕ ಜನರು ನಿರ್ವಸಿತರಾದರೆಂದು ಅಂದಾಜಿಸಲಾಗಿದೆ, ಜೊತೆಗೆ ಲೂಯಿಸಿಯಾನ ಒಂದರಲ್ಲೇ 1,500 ಜನರು ಸಾವಪ್ಪಿದರು. ಒಂದು ಸಾರ್ವಜನಿಕ ಪ್ರತಿಭಟನೆಯು ಸ್ಥಳೀಯ, ರಾಜ್ಯ, ಹಾಗು ಫೆಡೆರಲ್ ಮಟ್ಟದ ಆಡಳಿತವನ್ನು ಟೀಕಿಸುವುದರ ಜೊತೆಗೆ ಇದಕ್ಕೆ ತಯಾರಿ ಹಾಗು ಪ್ರತಿಕ್ರಿಯೆ ಎರಡೂ ತ್ವರಿತವಾಗಿರಲಿಲ್ಲ ಅಥವಾ ಸಾಕಷ್ಟು ಮಟ್ಟದಲ್ಲಿರಲಿಲ್ಲ ಎಂದು ಉಲ್ಲೇಖಿಸಿತು. 


ಕಾಜುನ್ ಹಾಗು ಕ್ರೆಒಲೇ ಜನಸಂಖ್ಯೆ
ಕಾನೂನು ಜಾರಿ
ವಾಯುಗುಣ
ಗುಲಾಮಗಿರಿಯ ವಿಸ್ತರಣೆ